বগুড়া সংবাদ ডটকম (দুপচাঁচিয়া প্রতিনিধি আবু রায়হান) : দুপচাঁচিয়া উপজেলা প্রেসক্লাবের ৩য় প্রতিষ্ঠা বার্ষিকী পালিত হয়েছে। এ উপলক্ষে মঙ্গলবার দুপুরে সিও অফিস বাসস্ট্যান্ড এলাকায় ক্লাব কার্যালয়ে ক্লাবের সভাপতি আবু আব্দুল্লাহ প্রিন্সের সভাপতিত্বে ও যুগ্ম সম্পাদক আবু কালাম আজাদের পরিচালনায় আলোচনা সভা অনুষ্ঠিত হয়। সভায় প্রধান অতিথির বক্তব্য রাখেন উপজেলা নির্বাহী কর্মকর্তা এসএম জাকির হোসেন। বিশেষ অতিথির বক্তব্য রাখেন উপজেলা সহকারী কমিশনার(ভূমি) জেসমিন প্রধান, থানার অফিসার ইনচার্জ(ওসি) মিজানুর রহমান। সভায় অন্যান্যদের মধ্যে বক্তব্য রাখেন প্রবীন সাংবাদিক এম, সরওয়ার খান, ক্লাবের সহসভাপতি আলহাজ্ব কামরুল হাসান লিটন, সাধারণ সম্পাদক আখতারুজ্জামান তুহিন, সদস্য শহীদুর রহমান, সাংবাদিক মঈন খান প্রমুখ। এসময় ক্লাবের সদস্যবৃন্দ উপস্থিত ছিলেন। পরে অতিথিবৃন্দরা ক্লাবের ৩য় প্রতিষ্ঠা বার্ষিকীর কেক কাটেন।